මරණීය දණ්ඩනය හා ජීවිතාන්තය දක්වා සිරදඬුවම් නියමව බෝගම්බර බන්ධනාගාරයේ සිටින රැඳවියන් 33ක් තම දඬුවම් ලිහිල් කැර සහනයක් ලබාදෙන ලෙස ඉල්ලා බන්ධනාගාරයේ වහලයක් මතට නැඟ ආරම්භ කළ විරෝධතාව ඊයේ (5) දිනයේත් පැවති අතර පාර්ලිමේන්තු මන්ත්‍රී නාමල් රාජපක්ෂ මහතා සමඟ සාකච්ඡාවක් ලබාදෙන්නේ නම් එය අවසන් කිරීමට තමන් සූදානම් බව ඔවුන් පාලනාධිකාරියට දැනුම්දී ඇත.බන්ධනාගාර කොමසාරිස් ජනරාල්වරයා ඊයේ (5) බෝගම්බරට පැමිණ වහලය මත සිටින රැඳවියන්ගේ නියෝජිතයකු හා කළ සාකච්ඡා විසඳුමකින් තොරව නිමවී තිබේ.මේ රැඳවියන් ඉකුත් 3දා පෙරවරුවේ බන්ධනාගාරයේ වහලයක් මතට නැග විරෝධතාව ආරම්භ කළ අතර ඔවුන් මාරුවෙන් මාරුවට ආහාර ගැනීම සඳහා පැමිණෙන බව බන්ධනාගාර නිලධාරියකු කීය..